|  |
| --- |
|  |
| Европейски земеделски фонд за развитие на селските райони |
| **Програма за развитие на селските райони 2014-2020 г** |

**ОБЯВА ЗА ОТКРИВАНЕ НА ПРОЦЕДУРАТА ЧРЕЗ ПОДБОР**

Държавен фонд „Земеделие“ – Разплащателна агенция обявява процедура за предоставяне на безвъзмездна финансова помощ по подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитите горски територии и подобряване жизнеспособността на горите“ от Програмата за развитие на селските райони за периода 2014 - 2020 г.

Целта на настоящата процедура е да се:

1. подобри конкурентоспособността и създаването на нови работни места, чрез:

а) насърчаване преработката и подобряват маркетинга на горските продукти;

б) подпомагане закупуването или вземането на лизинг на нови машини и оборудване за първична преработка на дървесина и недървесни горски продукти;

2. подобри състоянието на горите, тяхното опазване и устойчиво стопанисване, чрез:

а) подпомагане провеждането на отгледните сечи във високостъблените и семенно възобновени издънкови гори до 40 годишна възраст;

б) подпомагане закупуването или вземането на лизинг на щадящи почвата и ресурсите машини и оборудване за сеч, извоз, товарене и транспорт на дървесина за едно или повече стопанства;

в) подпомагане на устойчивото управление на горите чрез въвеждане на добри производствени практики, в т.ч. системи за управление на качеството и подготовка за сертификация.

Кандидати за подпомагане могат да бъдат:

1. физически лица, еднолични търговци и юридически лица, собственици на минимум 0,5 ха горски територии;

2. местни поделения на вероизповеданията, собственици на минимум 0,5 ха горски територии;

3. общини, собственици на минимум 10 ха горски територии;

4. микро, малки и средни предприятия;

5. горски стопани, доставчици на услуги.

Условията за подпомагане са определени в Наредба за прилагане на подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитите горски територии и подобряване жизнеспособността на горите“ от Програмата за развитие на селските райони за периода 2014 - 2020 г.

Бюджетът на безвъзмездната финансова помощ за приетите проектни предложения в периода на прием е в размер на левовата равностойност на **18 000 000 евро.**

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на придружителните документи чрез Информационната система за управление и наблюдение на Структурните инструменти на Европейския съюз в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.

Пакетът документи за кандидатстване се публикува на интернет страницата на Държавен фонд „Земеделие“ – Разплащателна агенция, както и на единния информационен портал [www.eufunds.bg](http://www.eufunds.bg).

Обявата може да бъде оспорена в срока по чл. 27, ал. 2 от Закона за управление на средствата от Европейските и структурни фондове.

ИЗПЪЛНИТЕЛЕН ДИРЕКТОР

НА ДЪРЖАВЕН ФОНД „ЗЕМЕДЕЛИЕ“:

………………………………